LIETUVOS RESPUBLIKOS KRAŠTO APSAUGOS

MINISTRAS

ĮSAKYMAS

DĖL krašto apsaugos ministro 2014 m. GRUODŽIO 29 d. įsakymo nr. v-1321 „dėl INFORMACINIŲ TECHNOLOGIJŲ TARNYBOS PRIE KRAŠTO APSAUGOS MINISTERIJOS NUOSTATŲ IR STRUKTŪROS paTVIRTINIMO“ pakeitimo

2020 m. gegužės 28 d. Nr. V-426

Vilnius

1. Pakeičiu Informacinių technologijų tarnybos prie Krašto apsaugos ministerijos nuostatus, patvirtintus Lietuvos Respublikos krašto apsaugos ministro 2014 m. gruodžio 29 d. įsakymu Nr. V-1321 „Dėl Informacinių technologijų tarnybos prie Krašto apsaugos ministerijos nuostatų ir struktūros patvirtinimo“:

1.1.	Pakeičiu 9.4 papunktį ir jį išdėstau taip:

„9.4.	vykdyti ITT prie KAM tvarkomų tarpžinybinių ĮIRIS (toliau – tarpžinybinės ĮIRIS) plėtrą ir priežiūrą ir kontroliuoti jų saugumą;“.

1.2.	Pakeičiu 13 punktą ir jį išdėstau taip:

„13. Įgyvendindama 9.4 papunktyje nurodytą tikslą, ITT prie KAM:

13.1.	įgyvendina tarpžinybinių ĮIRIS plėtrą;

13.2.	administruoja ir prižiūri tarpžinybines ĮIRIS;

13.3.	atlieka tarpžinybinių ĮIRIS techninę kontrolę;

13.4.	organizuoja ir įgyvendina priemones, užtikrinančias tarpžinybinių ĮIRIS įrenginių saugų ir nepertraukiamą funkcionavimą.“

1.3.	Papildau 16.11 papunkčiu:

„16.11. projektuoja, įrengia ir prižiūri ITT prie KAM tvarkomų informacinių sistemų ir tinklų (tarp jų ir ĮIRIS) kabelines ryšių linijas.“

2.	Nustatau, kad šis įsakymas įsigalioja 2020 m. rugsėjo 1 d.

Krašto apsaugos ministras	Raimundas Karoblis